BANJOLUČKA BISKUPIJA

SVETKOVINA SVETE MARIJE DE MATTIAS
2023-02-04
U subotu, 4. veljače, Sestre Klanjateljice Krvi Kristove proslavit će svetkovinu sv. Marije De Mattias, rođendan svoje utemeljiteljice.
One će tom prigodom u samostanskoj kapelici „Novi Nazaret“ slaviti svečanu misu s početkom u 11:00 sati, koju će predvoditi mons. dr. Anto Orlovac.

GOSPA LURDSKA - SVJETSKI DAN BOLESNIKA
2023-02-11
U subotu, 11. veljače, Gospa Lurdska, Svjetski dan bolesnika. – Sjetimo se u molitvi svih bolesnih, naročito oboljelih od covida-19, a posebno za one koji su nama bliski i koje poznajemo, a molimo i za bolničko osobe i sve koji skrbe za bolesne i nemoćne.
Te će subote večernju misu slaviti s nama u katedrali novi apostolski nuncij u Bosni i Hercegovini nadbiskup mons. Francis A. Cullikatt. Prije mise susrest će se sa svećenicima i redovnicama iz banjolučke okolice, a u nedjelju u 10 sati slavit će misu u Mariji Zvijezdi

PEPELNICA - ČISTA SRIJEDA
2023-02-22
U srijedu, 22. veljače, je Pepelnica – Čista srijeda, obvezan post i nemrs. Misa će u katedrali biti u 18 sati, a kao znak početka korizmenog vremena pristupit ćemo pepeljanju.

MISA ZA MIR U UKRAJINI U BANJOLUČKOJ KATEDRALI
2023-02-27
Večernju misu u katedrali, 27. veljače 2023. godine, će predvoditi pomoćni biskup Marko pa ćemo se i mi pridružiti svim katoličkim biskupima u Europi koji sa svojim vjernicima mole za mir u Ukrajini.

PREDSTAVLJANJE KNJIGE "BENEDIKT XVI. UČITELJ VJERE"
2023-03-08
BISKUPSKI ORDINARIJAT BANJA LUKA
Vas poziva na predstavljanje
knjige
Dvorana Biskupskog ordinarijata,
srijeda, 8.3.2023 u 18.30
O knjizi govore:
Mons. Ivica Božinović
Stjepan Juranić

NEDJELJA MEĐUSOBNE SOLIDARNOSTI U BOSNI I HERCEGOVINI
2023-03-12
Treća korizmena nedjelja – Nedjelja međusobne solidarnosti u Bosni i Hercegovini. – Tjedan solidarnosti i zajedništva s Crkvom u BiH traje od 12. do 19. ožujka 2023. – Milostinja te nedjelje skupljat će se i rasporediti najsiromašnijim župama u Bosni i Hercegovini.

KORIZMENA DUHOVNA OBNOVA U ŽUPI GLAMOČ
2023-03-17
Na korizmeni petak, 17. ožujka, u župi Sv. Ilije u Glamoču bit će upriličena duhovna obnova koju će predvoditi don Anto Ledić, župnik vjerničke zajednice Presvetog Trojstva u Novom Travniku.
Duhovna obnova započinje u 16:00 h klanjanjem pred Presvetim Oltarskim Sakramentom, a u 17:00 h slijedi put križa.
U 17:00 h je sveta misa, a prigodnu propovijed uputit će don Anto Ledić. Poslije mise u 18:00 h bit će upriličen koncert i prigodno predavnje.
Župnik don Boris Ljevak poziva sve koji su u mogućnosti nazočiti duhovnoj obnovi.
Ž.I., KT

EUHARISTIJSKO SLAVLJE U MOSTARSKOJ KATEDRALI NA SVETKOVINU SV. JOSIPA, UOČI ZASJEDANJA BISKUPSKE KONFERENCIJE BIH
2023-03-20
Uoči svoga 86. redovitog zasjedanja, biskupi Biskupske konferencije Bosne i Hercegovine i biskupi delegati, na liturgijsku proslavu svetkovne sv. Josipa, zaštitnika Mostarsko-duvanjske biskupije, u ponedjeljak 20. ožujka 2023. u 18 sati, u katedrali Marije Majke Crkve u Mostaru sudjelovat će na svečanom Euharistijskom slavlju. Misno slavlje predvodit će i prigodnu propovijed uputiti nadbiskup koadjutor zagrebački mons. Dražen Kutleša.
Nakon Svete Mise u uslijedit će u 19.30 sati u Biskupijskom centru u Mostaru, koji se nalazi preko puta katedrale, otvaranje izložbenog postava umjetničke i povijesne zbirke Mostarsko-duvanjske i Trebinjsko-mrkanske biskupije pod naslovom „Biskupijsko umjetničko blago”.
Biskupska konferencija Bosne i Hercegovine započet će radni dio zasjedanja u utorak, 21. ožujka u 9 sati u prostorijama Biskupskog ordinarijata u Mostaru, a završit će u srijedu, 22. ožujka u 12 sati konferencijom za novinstvo. O zasjedanju će na tiskovnoj konferenciji u prostorijama Biskupskog ordinarijata u Mostaru (ulica Nadbiskupa Čule b.b.) govoriti predsjednik BK BiH mons. Tomo Vukšić, nadbiskup metropolit vrhbosanski i apostolski upravitelj Vojnog ordinarijata u BiH, i domaćin zasjedanja mons. Petar Palić, biskup mostarsko-duvanjski i apostolski upravitelj trebinjsko-mrkanski.
Tijekom zasjedanja biskupi će, između ostalog, biti upoznati s radom Vijeća, Komisija, Tajništva, Katoličke tiskovne agencije Biskupske konferencije Bosne i Hercegovine te Misijske središnjice i Papinskih misijskih djela BiH u 2022. godini. Također će saslušati osvrt s Kontinentalne faze Sinode o sinodalnosti u Europi, održane od 6. do 12. veljače 2023. u Pragu, te izabrati svoga delegata za zasjedanje Opće skupštine Biskupske Sinodu u listopadu 2023. u Rimu. Dogovorit će i teme svojih susreta predviđenih za 2023. godinu.
KTA
Mostar, 20. ožujka 2023.

CVJETNICA - NEDJELJA MUKE GOSPODNJE
2023-04-02
Iduća je nedjelja Cvjetnica – Nedjelja muke Gospodnje, počinje Veliki tjedan. Milostinja te nedjelje namijenjena je u cijelosti našim misionarima.
Na blagoslov i procesiju možete sa sobom donijeti zelene grančice, zelenilo ili cvijeće.
Na Cvjetnicu je ujedno Svjetski dan mladih. Misa će u katedrali biti u 9 sati.

RASPORED BOGOSLUŽJA ZA VELIKI TJEDAN
2023-04-02 - 2023-04-09
Raspored bogoslužja u katedrali i u župnoj crkvi od 2. do 9. travnja 2023.
Nedjelja, 2.4.2023. – Cvjetnica
Katedrala:
9.00 – Sveta misa
Župna crkva:
10:30 – Sveta misa (pjevanje Muke)
17.00 – Ispovijed za mladež, zatim misa
Veliki ponedjeljak i Veliki utorak, 3. i 4.4.2023.
Katedrala:
18.00 – Svete mise
Župna crkva:
18.00 – Svete mise / u utorak 17.30 Križni put
Veliki srijeda, 5.4.2023.
Katedrala:
10.00 – Misa „Posvete ulja“ – «Svećenički dan»
17.30 – Križni put
18.00 – Sveta misa
Župna crkva:
18.00 – Sveta misa
Veliki četvrtak, 6.4.2023.
Katedrala:
18.00 – Misa Večere Gospodnje
Župna crkva:
od 8.00 – cjelodnevno klanjanje i blagoslov
18.00 – Misa Večere Gospodnje
Veliki petak, 7.4.2023.
Katedrala:
9.00 – Križni put
18.00 – Obredi Velikog petka
Župna crkva:
17.00 – Križni put
Velika subota, 8.4. 2023.
Katedrala:
20.00 – Liturgija Uskrsnog bdjenja
Župna crkva:
20.00 – Liturgija Uskrsnog bdjenja
USKRS, 9.4.2023.
Katedrala:
10.00 – Pontifikalna misa
Župna crkva:
18.00 – Sveta misa

TRADICIONALNI USKRSNI PRIJEM BISKUPA KOMARICE
2023-04-06
U četvrtak, 6. travnja 2023. biskup banjolučki mons. Franjo Komarica upriličit će tradicionalni Uskrsni prijem koji će se održati u Biskupijskom ordinarijatu u Banjoj Luci (Kralja Petra I. 80) s početkom u 10 sati.

USKRS - SVETKOVINA GOSPODNJEG USKRSNUĆA
2023-04-09
Iduće je nedjelje USKRS – SVETKOVINA GOSPODNJEG USKRSNUĆA.
Pontifikalna će misa u katedrali biti u 10.00 sati.
Sveta misa u župnoj crkvi biće u 18.00 sati.

NEDJELJA BOŽJEG MILOSRĐA
2023-04-16
Iduća je nedjelja je Druga uskrsna ili Bijela nedjelja te ujedno Nedjelja Božjeg milosrđa.
Misa u katedrali u 9.00.

SVJETSKI DAN MOLITVE ZA SVEĆENIČKA I REDOVNIČKA ZVANJA
2023-04-30
Iduća je nedjelja četvrta vazmena – Nedjelja Dobrog Pastira.
Na taj se dan obilježava Svjetski dan molitve za svećenička i redovnička zvanja.

BLAGDAN BL. IVANA MERZA I 20. GODINA OD NJEGOVE BEATIFIKACIJE
2023-05-10
U srijedu, 10. svibnja, blagdan bl. Ivana Merza i 20. godina od njegove beatifikacije.
U katedrali će misu u 11 sati predvoditi kardinal Vinko Puljić, a pjevat će dječji zborovi iz više župa naše biskupije. U katedrali ne će biti večernje mise.
Katolički školski centar obilježit će svoj dan sv. misom u župnoj crkvi u 16 sati, potom slijedi program u školi.

GODIŠNJICA STRADANJA ŽUPNIKA FILIPA I S. CECILIJE
2023-05-12
U petak, 12. svibnja, spomen sv. Bogdana Leopolda Mandića.
Tog dana u župnoj crkvi sv. Male Terezije u Presnačama uz godišnjicu stradanja župnika Filipa i s. Cecilije u 11 sati.

SVETKOVINA UZAŠAŠĆA GOSPODINOVA - SPASOVO
2023-05-18
U četvrtak, 18. svibnja, svetkovinu Uzašašća Gospodinova: Spasovo.
Tri dana uoči Spasova su prosni dani kada Crkva preporučuje da molimo za uspjeh u poljodjelstvu, a u gradskim sredinama da kršćanski vrjednujemo ljudski rad i razvijamo solidarnost s braćom u nevoljama.
Misa u katedrali u 18 sati.

ZAJEDNIČKA MOLITVA ZA BISKUPSKU SINODU
2023-05-27
U subotu, 27. svibnja, pridružit ćemo se pozivu Generalnog tajništva za Sinodu biskupa i moliti posebno za „uspjeh predstojeće opće skupštine Biskupske sinode“.
U župi „Marija Zvijezda“ tim će povodom biti upriličeno Duhovsko bdjenje s karizmatskim skupinama. Susret će početi s pokorničkim bogoslužjem u 11 sati, od 14.30 bit će svjedočenja i predavanja; u 17.30 svibanjska pobožnost te u 18 sati sv. misa koju će predvoditi biskup Franjo.

DRUGA VEČER ORGULJAŠKOG FESTIVALA
2023-05-27
U subotu, 27. svibnja, u katedrali će nakon večernje mise biti druga večer Orguljaškog festivala u organizaciji HKD Napredak Podružnica Banja Luka s početkom u 19 sati.

PATRON ŽUPE POHODA BDM - BANJA LUKA
2023-05-31
U srijedu, 31. svibnja, u našoj župi je svetkovina Pohoda BDM.
U župnoj crkvi svečana misa u 10.30, predvodit će ju vlč. Perica Matanović, župnik iz Velimirovca/Našice. Večernje će mise u župi i u katedrali biti u 18 sati i završetak svibanjske pobožnosti Gospi.

SVETKOVINA PRESVETOG TIJELA I KRVI KRISTOVE - TIJELOVO ILI BRAŠANČEVO
2023-06-08
U četvrtak, 8. lipnja, je zapovjedna svetkovina Presv. Tijela i Krvi Kristove: Tijelovo ili Brašančevo.
Svet misa u katedrali u 18 sati.

KONFERENCIJA O IZAZOVIMA KOJI SU PRED EUROPOM U BANJOJ LUCI
2023-06-08 - 2023-06-09
Trideset mladih paneuropejaca iz Hrvatske, BiH i Njemačke okupit će se, 8. lipnja, u Kući susreta “Marija Zvijezda” i Europskom centru za mir i suradnju u Banjoj Luci na konferenciji na kojoj će razgovarati o izazovima koji su pred Europom s posebnim naglaskom na jugo-istok kontinenta.
Konferencija, koja se održava pod pokroviteljstvom dopredsjednika entiteta Republika Srpska dr. Davora Pranjića, dio je studijskog putovanja mladih tijekom kojeg će osim Banja Luke posjetiti i Sarajevo. Konferencija započinje u 14:30 h i činit će ga dva panela.
U prvom će se nazočnima obratiti: biskup banjolučki mons. Franjo Komarica, dopredsjednik entiteta Republika Srpska dr. Pranjić, gradonačelnik Banja Luke Draško Stanivuković (video poruka), glavni tajnik Međunarodne paneuropske unije i predsjednik Hrvatske paneuropske unije dr. Pavo Barišić, zamjenik glavnog tajnika Međunarodne paneuropske unije i glavni tajnik Hrvatske paneuropske unije Vanja Gavran i dopredsjednik Njemačke paneuropske unije Andreas Raab.
U drugom panelu u 16:15 h govorit će predstavnici mladeži: dr. sc. Pavao Nujić, predsjednik Paneuropske mladeži Hrvatske; Zvonimira Jakić, glavna tajnica Paneuropske unije Bosne i Hercegovine i Christian Hoferer, predsjednik Paneuropske mladeži Njemačka.
U 18:00 h u župnoj crkvi bit će slavljena misa povodom svetkovine Tijelova.
U petak, 9. lipnja sudionici ovog studijskog putovanja posjetiti poljoprivrednu zadrugu Caritas Banjolučke biskupije, a potom će krenuti u Sarajevo gdje će se susresti s ravnateljem NCM-a Ivan Pavao II. dr. Šimom Maršićem, a potom s generalnim tajnikom Biskupske konferencije Bosne i Hercegovine mons. Ivom Tomaševićem.
Dan kasnije, 10. lipnja organiziran je susret s predstavnicima islamske zajednice, potom s predstavnicima vlasti te u popodnevima satima i visokom predstavnikom dr. Christianom Schmidtom.
Ž.I., KT

PROSLAVA SV. ANTE NA PETRIĆEVCU
2023-06-13
Na slavu Božju i ugodu naroda njegova i ove ćemo godine proslaviti nebeskog zaštitnika naše župe sv. Antu Padovanskog. Sv. Anto bio je čovjek Božje providnosti, apostol trinaestog stoljeća, osobiti ljubimac Božji, veliki čudotvorac; bio je milostiv pomoćnik nevoljnih i tješitelj žalosnih, miljenik kršćanstva, pravi ponos franjevačkog reda.
Što je sv. Anto bio za života, to je sve i danas. Zahvaljujući dragome Bogu uz pripravu kroz trinaest utoraka za slavlje patrona naše župe pripravljat ćemo se i kroz trodnevnicu. Informacije o terminima svetih misa, kao i predslaviteljima misnih slavlja možete pronaći na plakatu ispod.

DEVETNICA SVETOM IVANU KRSTITELJU U ŽUPI PODHUM
2023-06-15 - 2023-06-23
Dragi vjernici, od 15. lipnja do 23. lipnja okupljamo se svakodnevno od 17.30 sati kako bismo zajedno izmolili krunicu i litanije.
Nakon toga, u 18.00 sati, slavimo svetu misu.

PATRON ŽUPE BARLOVCI - SVETI VID
2023-06-18
Župa Barlovci proslavit će danas, 18. lipnja, svog zaštitnika sv. Vida (datumski njegov spomen spada 15. lipnja).
Pučka sveta misa bit će u 10.45.

20. OBLJETNICA DRUGOG APOSTOLSKOG POHODA SV. PAPE IVANA PAVLA II. BOSNI I HERCEGOVINI U BANJA LUKU I PROGLAŠENJA BLAŽENIM IVANA MERZA
2023-06-22
Biskupski ordinarijat u Banjoj Luci i Franjevački samostan Presvetog Trojstva – Petrićevac organiziraju obilježavanje 20. obljetnice Drugog apostolskog pohoda sv. pape Ivana Pavla II. Bosni i Hercegovini u Banja Luku i proglašenja blaženim Ivana Merza – na Petrićevcu 22.06.2003.
Svečanu misu zahvalnicu u župnoj i samostanskoj crkvi na Petrićevcu u istoimenom banjolučkom naselju u četvrtak, 22. lipnja 2023. s početkom u 10:30 sati predvodi Francis Assisi Chullikatt, apostolski nuncij u Bosni Hercegovini u zajedništvu s biskupom ordinarijem mons. Franjom komaricom i pomoćnim biskupom banjolučkim mons. Markom Semrenom.
Na misi će pjevati udruženi zborovi s područja Banjolučke biskupije.

PROSLAVA ROĐENJA SVETOG IVANA KRSTITELJA U ŽUPI PODHUM
2023-06-24
SRIJEDA, 21. 6. 2023.
18.00 SATI SVETA MISA, OBRED PRIMANJA I OBEĆANJA FRAME PODHUM
PREDVODI FRA NIKOLA PEJČIN (LIVNO)
ČETVRTAK, 22. 6. 2023.
18.00 SATI SVETA MISA I EUHARISTIJSKO KLANJANE
PREDVODI FRA MARKO JUKIĆ (LIVNO)
PETAK, 23. 6. 2023.
18.00 SATI BOLESNIČKA SVETA MISA I PROCESIJA S KIPOM SV. IVE
PREDVODI FRA ANĐELKO DOMAZET (SPLIT)
SUBOTA, 24. 6. 2023. ROĐENJE SVETOG IVANA KRSTITELJA
8.00 SATI MISA ZA DOMAĆICE
PREDVODI FRA JURICA PERIŠA (LIVNO)
11.00 SATI PUČKA ZAVJETNA MISA
PREDVODI FRA ANĐELKO DOMAZET (SPLIT)
18.00 SATI SVETA MISA S BLAGOSLOVOM DJECE I OBITELJI
PREDVODI FRA ANĐELKO DOMAZET (SPLIT)
———-
MOLITVA KRUNICE, LITANIJE, POBOŽNOST SVETOM IVI I ISPOVIJED JEDAN SAT PRIJE SVAKE
SVETE MISE. SVEĆENICI KONCELEBRANTI NEKA PONESU MISNO RUHO BIJELE BOJE.

PROSLAVA SVETKOVINE SVETOG IVANA KRSTITELJA U TRAPISTIMA
2023-06-24
U subotu, 24. lipnja, slavimo svetkovinu Rođenja sv. Ivana Krstitelja.
U župi Marija Zvijezda u Trapistima trodnevnica u srijedu, četvrtak i petak s misama u 18 sati.
Na svetkovinu u subotu mise u 8, 10:30 (predvodit će biskup Franjo) i 18 sati.

KULTURNO-VJERSKI DANI "NAŠA GORICA 2023."
2023-06-26
Povodom patrona samostanske crkve, u franjevačkom samostanu sv. Petra i Pavla na Gorici u Livnu, organizirani su Kulturno-vjerski dani “Naša Gorica” koji uključuju i trodnevnicu s bogatim programom. Sve potrebne informacije u priloženom plakatu.
Srdačna dobrodošlica svima.
Mir i dobro!

PROSLAVA SVETKOVINE PREDRAGOCJENE KRVI KRISTOVE U „NOVOM NAZARETU“
2023-07-01
U subotu, 1. srpnja, Sestre Klanjateljice Krvi Kristove, slave svetkovinu Predragocjene Krvi Kristove. U samostanskoj kapelici u „Novom Nazaretu“ (Budžak) svečanu će misu u 11 sati predvoditi vlč. Pero Ivan Grgić.
